laion/Wikipedia-Exotic huggingface dataset:
אמייה טגה

אמייה (אמיר) טגה (נולד ב-4 בפברואר 1985) הוא כדורגלן עבר ישראלי אשר שיחק בעמדת הקשר, וכיום עורך דין, פעיל חברתי וחבר מועצת העיר נתניה. טגה נולד באתיופיה, וכשהיה בן 6 עלה לישראל, וגדל בנתניה. בשנת 1991 החל לשחק כדורגל במחלקת הנוער של מכבי נתניה, ובעונת 2003/2004 צורף לסגל הקבוצה הבוגרת של המועדון. ב-2010 חתם טגה בהפועל אשקלון, ובתום עונת 2010/2011 ירד עם הקבוצה לליגה הלאומית. לאחר עונה נוספת עם הפועל אשקלון בליגה הלאומית, בקיץ 2012 חתם טגה בהפועל עכו, עמה שיחק שלוש שנים בליגת העל. ב-2015 חזר טגה לקבוצת נעוריו, מכבי נתניה, עמה ירד לליגה הלאומית בתום עונת 2015/2016. טגה סייע לקבוצה להעפיל בחזרה לליגת העל, ובתום עונת 2016/2017 שוחרר מהמועדון ופרש ממשחק פעיל. בשנת 2018 שובץ טגה במקום ה-6 ברשימתה של ראש עיריית נתניה מרים פיירברג לקראת הבחירות המקומיות, ונכנס למועצת העיר כאשר הרשימה קיבלה 6 מנדטים. טגה נחשב להבטחה גדולה כשפרץ הן במכבי נתניה והן בנבחרת הצעירה, במדיה רשם 10 הופעות וכבש שער אחד, אולם פציעות חוזרות ונשנות קטעו את התקדמותו. באוגוסט 2010 קיבל טגה לראשונה זימון לנבחרת ישראל הבוגרת, אולם עקב בעיה רפואית נמנע ממנו מלשחק עמה, וטגה אף נאלץ להחמיץ את פתיחת העונה בליגה. ב-2007 החליט לשנות את שמו המעוברת אמיר בחזרה לשמו המקורי, והוא נחשב לאחד מהספורטאים הראשונים אשר הביע מחאה חברתית בהיותו שחקן פעיל. מאז 2022 עוסק טגה בעריכת דין. אמייה טגה, באתר ההתאחדות לכדורגל בישראל אמייה טגה, באתר Transfermarkt איזי עין דור, אמייה טגה חתם באשקלון, שמגרשה טרם אושר, באתר ynet, 28 ביולי 2010 שמעון אלבז, הפועל עכו: אמייה טגה חתם לשלוש שנים, באתר ynet, 11 באפריל 2012 דנה ירקצי‏, "עוד יהיה כאן ראש עיר אתיופי": הכדורגלן שחולם לכבוש את עיריית נתניה, באתר וואלה, 20 באוקטובר 2018 תומר גנור, מכבי נתניה: אמייה טגה שוב נפצע, באתר ynet, 3 במרץ 2008 איזי עין דור, אמייה טגה לא יכול לשחק בשל בעיה רפואית, באתר ynet, 18 באוגוסט 2010 צביקה נעים, הזעקה של אמייה טגה, באתר ynet, 4 ביולי 2019 Imaye Taga - אמייה טגה, באתר www.facebook.com ערך זה הוא קצרמר בנושא כדורגלנים ישראלים. אתם מוזמנים לתרום לוויקיפדיה ולהרחיב אותו.
לאסו

לָאסוֹ (בעברית: פַּלְצוּר [1]) היא לולאת חבל המשמשת כאמצעי ריסון הנזרק לעברה מטרה ומתהדק עליה. הלאסו משמש בוקרים (קאובויים) בתרבות האמריקאית במשך שנים. ללאסו יש גם פירוש נוסף, זהו פועל שמשמעותו הטלת לולאת חבל לעבר חפץ. מדיה וקבצים בנושא לאסו בוויקישיתוף ערך זה הוא קצרמר בנושא חקלאות. אתם מוזמנים לתרום לוויקיפדיה ולהרחיב אותו.
ביבינגקה

ביבינגקה היא סוג של עוגת אורז אפויה, ומקורה ממדינת הפיליפינים. הפיליפינים נוהגים לאכול ביבינגקה בעיקר לארוחת הבוקר ובייחוד בתקופת חג המולד. לשם הכנת הביבינגקה, נהוג לעוטפה בעלים ולבשל בתור סיר העשוי מחימר. בכל אזור ובכל אי בפיליפינים נוהגים להכין את הביבינגקה בצורה שונה - יש ביבינגקה מתוקה, ביבינגקה לחה וגם ביבינגקה בטעם של פירות. מדיה וקבצים בנושא ביבינגקה בוויקישיתוף מתכון לביבינגקה (באנגלית), באתר panlasang-pinoy
יציאת מצרים (סרט)

יציאת מצרים הוא סרט טלוויזיה ישראלי לילדים מסוגת קומדיה מוזיקלית, אשר מבוסס על המחזמר "נסיך מצרים" שעלה לראשונה בשנת 2015 בהשראת הסיפור המקראי "יציאת מצרים". הסרט בוים ונכתב על ידי רני מגר והופק ונערך על ידי דורון מור. הסרט עלה לראשונה ב-HOT VOD Young ב-8 באפריל 2019 במסגרת "חגיגת פסח מטורפת". הסרט עוסק במספר סיפורים מן הסיפור המקראי "יציאת מצרים": שעבוד מצרים, משה בתיבה, חינוך משה בארמון, בריחת משה למדין, מכות מצרים וקריעת ים סוף. בסרט מככבים רינת גבאי, רוסלנה רודינה, אודי ואביעד ומוריס כהן. אורך הסרט הוא כ-45 דקות. בת פרעה מוצאת את משה ומאמצת אותו כבנה, לאחר שאחותו מרים מניחה אותו בתיבה ביאור כדי להציל אותו מפני המצרים. משה גדל בארמון לצדו של רעמסס בתור מצרי מבלי לדעת שהוא עברי, שם הוא מתחנך על ידי החרטום הראשי של פרעה, חרטומון. כשמשה מתבגר, מרים מגלה לו שהיא אחותו ושהוא בעצם עברי. כשמשה מגלה את זה הוא בורח למדין והופך לרועה צאן, שם אלוהים נגלה אליו ומטיל עליו לשחרר את עם ישראל מעבדות במצרים ולהוציאם לחופשי. אל משה מצטרף אחיו אהרן, ויחד שניהם מנסים לדבר אל ליבו של פרעה שישחרר את בני ישראל. פרעה מסרב שוב ושוב, ומביא על המצרים את עשר המכות, עד שהוא נכנע ושולח את עם ישראל לחופשי. משה (מגולם על ידי אריאל צרפתי כתינוק, גיא אורן כילד ומוריס כהן כבוגר) – אח של מרים ואהרן. הונח בתיבה ביאור על מנת שיוצל מפני המצרים, שם בת פרעה מוצאת אותו ומאמצת אותו כבנה. כשהתבגר התגלה לו שהוא עברי, לכן הוא ברח למדין והפך שם לרועה צאן. במהלך השהות שלו שם, אלוהים נגלה אליו והטיל עליו לשחרר את עם ישראל מהעבודות במצרים. מרים (מגולמת על ידי רינת גבאי) – אחות של משה ואהרן. היא גילתה למשה שהוא עברי. מספרת הסרט. פרעה (מגולם על ידי אביעד בנטוב) – מלך מצרים. מטיל על העם היהודי גזורות קשות וארוכות בעזרת עוזרו, חרטומון. חרטומון (מגולם על ידי אודי גוטשלק) – עוזרו של מלך מצרים, פרעה. בת פרעה (מגולמת על ידי רוסלנה רודינה) – ביתו של מלך מצרים, פרעה. משתה את משה מהיאור ומגדלת אותו כבנה בארמון. רעמסס (מגולם על ידי רפאל בכר) – מבצע עם משה תחרויות בארמון, כאשר חרטומון תמיד גורם לו לנצח. אהרן (מגולם על ידי אושרי קריאף) – אח של משה ומרים. עוזר למשה לשכנע את פרעה לשחרר את העם היהודי לחופשי. בנוסף שיחקו בסרט עמית דמרי, דור אלדר, נועם זיו, עמית בן יצחק וטל פרי. בינואר 2019 נודע על הפקת הסרט, כאשר הצילומים החלו בפברואר והסתיימו במרץ. בין אתרי הצילום בהם צולם הסרט נכללים רעננה, הדיונה הגדולה ופארק לכיש. במהלך הסרט מבוצעים על ידי צוות השחקנים חמישה שירים. "אחי הקטן" – מבוצע על ידי רוסלנה רודינה ורינת גבאי "אני פרעה" – מבוצע על ידי אודי ואביעד "הללויה" – מבוצע על ידי רינת גבאי ומוריס כהן "שיר המכות" – מבוצע על ידי אודי ואביעד "מחרוזת חגיגית" ("עבדים היינו", "דיינו", "והיא שעמדה") – מבוצע על ידי רינת גבאי, מוריס כהן, אודי ואביעד יציאת מצרים – סרט חדש מבית HOT VOD YOUNG, באתר HOT פלייליסט הסרט, באתר יוטיוב נסיך מצרים - הסיפור על משה (ההצגה המלאה), באתר יוטיוב, 12 בספטמבר 2018 חגיגת פסח מטורפת ב- HOT VOD YOUNG!, באתר HOT פוסט של רינת גבאי, ברשת החברתית פייסבוק, 20 בינואר 2019 פוסט של רינת גבאי, ברשת החברתית פייסבוק, 16 בפברואר 2019 פוסט של רינת גבאי, ברשת החברתית פייסבוק, 3 במרץ 2019 יציאת מצרים – השירים, באתר HOT
מופע אור-קולי

מופע אור-קולי הוא מיצג שמשלב תמונה (שקופית, סרטון, הולוגרמה, פעלולי תאורה) וקול (מוזיקה, קריינות) לשם הצגתו של נושא מסוים. מופע אור-קולי משמש באתרי תיירות, להצגת ההיסטוריה של האתר, למטרות הדרכה, בידור ועוד. מופע אור-קולי נערך באולם המיועד לכך, על-גבי מסכים בשטח פתוח, או על-גבי האתר שבו עוסק מופע זה. לעיתים משולבים במופע אמצעי המחשה נוספים, כגון התזת מים או הרעדת המושבים. הציוד הבסיסי למופע אור-קולי הוא מכשיר לאחסון המופע (וידאו טייפ, DVD, מחשב וכדומה) מקרן להקרנת המרכיב הוויזואלי ורמקולים להשמעת המרכיב הקולי. עם אתרי התיירות בישראל המציגים חיזיון אור-קולי נמנים מגדל דוד, מצדה, גן לאומי בית שאן ורבים אחרים. מגדל דוד – החיזיון הלילי, באתר מגדל דוד משקיעה לזריחה – מופע רב חושי המוקרן על הר המצדה, באתר רשות הטבע והגנים מופע 'לילות שאן' בגן הלאומי בית שאן, באתר בית שאן ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
נחלת שבט אשר

נַחֲלַת שֵׁבֶט אָשֵׁר, היא החלק מארץ ישראל, שנקבע בהגרלת נחלתם של שבטי ישראל כנחלתו של שבט אשר. הנחלה ממוקמת בצפון-מערב ארץ ישראל לאורך חופו של הים התיכון. הנחלה עלתה בגורל החמישי. ספר יהושע, פרק י"ט, פסוקים כ"ד–ל"א. המקרא מתאר את גבול שבט אשר, מקטעי גבולות ומרשימות ערים, אשר חלק מהן, ערי גבול אשר מציינות את גבול השבט. בתחום נחלת שבט אשר עמק עכו, צפונית לכרמל ונקודתו הצפונית ביותר בעיר צידון. גבולו המזרחי של השבט אינו מוגדר, אך יש המשערים כי הוא ממשיך בגבול הגליל המערבי בקו כבול – קנה. תחום גבולו נתחם בגבול נחלת שבט זבולון. בתחום נחלת אשר נכללות ערי הכנעני: עכו, צידון, אחלב אכזיב, חלבה, אפק ורחוב. שבט אשר לא הגיע להתגבשות הנחלה כגוש אחיד. היאחזותו הייתה בקרקעות הפנויים בין ערי הכנענים ככתוב בספר שופטים א', ל"ב: "וַיֵּשֶׁב הָאָשֵׁרִי בְּקֶרֶב הַכְּנַעֲנִי יֹשְׁבֵי הָאָרֶץ כִּי לֹא הוֹרִישׁוֹ." מיקום נחלת אשר יצר קושי כי היא נמצאה בדרומה של פיניקיה. פיניקיה לא הייתה בשליטת ישראל אלא רק בתקופתו של דוד ובתחילת מלכות בנו שלמה, אשר נתן אותה לחירם מלך צור. שמואל אחיטוב טוען כי ניתן לשער שלפני המחבר המקראי היה מסמך מימי הממלכה המאוחדת, אשר בו תיאור הנציבות התשיעית בממלכת שלמה, וזאת בדומה לכתוב המתאר את נחלת שבט דן (ספר יהושע, פרק י"ט, פסוקים מ'–מ"ח) ולכן אין הכתוב מוסר מידע על גבול בין נחלות אשר וזבולון וזאת כי שני השבטים היו מאוחדים. רפאל פרנקל, נחלת שבט אשר: אתרים וגבולות, קתדרה, 1999, עמ' 7–30 צבי גל, ‏גיא יפתחאל – הגבול בין אשר לזבולון, קתדרה 50, דצמבר 1988, עמ' 47–50 גרשון גליל, ‏גבע, בית-דגון והגבול בין נחלת אשר לנחלת זבולון, קתדרה 57, ספטמבר 1990, עמ' 3–18 שמואל אחיטוב, מקרא לישראל: יהושע, ירושלים, מאגנס, 1995, עמ' 311 ספר מלכים א', פרק ט', פסוקים י'–י"ג שמואל אחיטוב, מקרא לישראל: יהושע, ירושלים, מאגנס, 1995, עמ' 311
ארתור שלוסמן

ארתור שלוסמן (16 בדצמבר 1867, ברסלאו – 5 ביוני 1932, דיסלדורף) היה רופא ומומחה לבריאות הציבור גרמני ממוצא יהודי. ארתור שלוסמן נולד בברסלאו אך משפחתו עברה לדרזדן ושם הוא סיים את לימודי בית הספר. אחרי לימודי רפואה במספר מקומות הוא קיבל תואר דוקטור באוניברסיטת מינכן בשנת 1891. כרופא צעיר הוא התחיל לעבוד בבית חולים לילדים של אדולף בגינסקי. בשנת 1897 ארתור שלוסמן חזר לדרזדן והקים בית חולים פרטי לילדים. בשנת 1906 הוא עבר לדיסלדורף וכיהן כמנהל בית חולים עירוני לילדים. בשנות ה-20 של המאה ה-20 ביחד עם אדולף גוטשטיין הוא פרסם ספר ב-6 כרכים בנושא של בריאות הציבור - Handbuch der sozialen Hygiene und Gesundheitsfürsorge. ב-1926 הוא התקבל לאקדמיה לאופולדינה. ארתור שלוסמן התחתן עם קלרה בונדי, בת למשפחת עורכי דין יהודים מדרזדן. היא הייתה פעילה חברתית. לזוג נולדו בת בשם אֶמָה (1895–1998) שהייתה רופאת ילדים, ונישאה לאלברט אקשטיין(גר') ‏(1891–1950) אשר כיהן מנהל בית חולים לילדים בדיסלדורף. לאחר עליית הנאצים לשלטון, הם נאלצו לעזוב את גרמניה. מדיה וקבצים בנושא ארתור שלוסמן בוויקישיתוף קורות חיים(הקישור אינו פעיל) ערך זה הוא קצרמר בנושא גרמניה ובנושא אישים. אתם מוזמנים לתרום לוויקיפדיה ולהרחיב אותו.
נחלת שבט יהודה

נחלת שבט יהודה נקבעה על ידי יהושע בן נון, לאחר סיום הכיבוש של ארץ כנען יחד עם קביעת שאר נחלות השבטים. הגבול הדרומי של הנחלה, שהוא גבול הדרומי של שבטי ישראל כולל תיאור עצמים גאוגרפיים – כמו "הימה" או "נחל מצרים", אזורים – כמו "מדבר צין" ותחומים כמו: "גבול אדום". נחלת השבט כוללת בתוכה גם את נחלת שבט שמעון. בנחלת שבט יהודה נמנו 48 ערים, המספר הגדול ביותר של ערים, אשר ניתנו לשבט אחד. תיאור התנחלות שבט יהודה מופיע בספר יהושע ונחלק לארבעה חלקים עיקריים: בתחילה מופיעה ההבטחה למתן נחלת השבט לכלב בן יפונה. בהמשך מוסר הכתוב מידע על גבולות נחלת השבט, מכאן עובר הכתוב לתיאור כיבוש הר חברון ודביר, ולבסוף מוסר הכתוב את רשימת ערי יהודה שבתחום נחלת השבט. ההבטחה למתן נחלה לשבט יהודה ניתנת לכלב בן יפונה. פסוקים אלו משמשים כמצג לסיפור התנחלות שבט יהודה. הרעיון המרכזי העומד בבסיסם של פסוקים אלה הוא לטעת בקורא מהו השכר הבא על נאמנות לה'. כלב בן יפונה זכה להתנחל ראשון בארץ כנען, בלא הגרלה כשאר השבטים ואף לפני אנשי שבטו. ספר יהושע מעמיד את איש שבט יהודה הנזכר לראשונה בספר, עכן בן כרמי אשר חטא בחרם והוצא להורג, כנגד נאמנותו של בן שבט אחר כלב בן יפונה. יש הטוענים כי תיאור התנחלות שבט יהודה, חובר בידי מחבר שני של ספר יהושע. תיאור זה מופיע בתחילת תיאור ההתנחלות של שבטי עבר הירדן המערבי, וזאת כדי להדגיש את מעמדו הרם של שבט יהודה. נחלת השבט השתרעה מים המלח עד הים התיכון, מירושלים ועד לקדש ברנע. שטח נחלת שבט יהודה הוא הגדול ביותר מבין שטחם של שאר שבטי ישראל. גבולו הדרומי של שבט יהודה זהה לכתוב המתואר כגבולה הדרומי של הארץ בספר במדבר, פרק ל"ד, פסוקים ג'–ה'. במזרח גובלים ים המלח ונהר הירדן עד ליישוב בית חגלה. מערבה לבית חגלה ממשיך הגבול הצפוני של נחלת השבט. בגבול המתאר באריכות יתר ממשיך ועולה לכיוון מעלה אדומים, משם לכיוון מזרחו של הר הזיתים, משם נפגש הגבול עם עין רוגל, במפגש עם נחל קדרון וגיא בן הינום, משם הגבול חוצה את הרי ירושלים ובכיוון מערב הר קסטל משם יורד הגבול עד לים דרך נחל שורק. גרשון גליל, תהליכי התהוותו והתנחלותו של שבט יהודה, הקונגרס העולמי היהודי למדעי היהדות, 10, א, תשמ"ט–1989, עמ' 1–8 מפת נחלת שבט יהודה, אדריכם, 1590. אוסף המפות ע"ש ערן לאור, באתר הספרייה הלאומית(הקישור אינו פעיל) מפת נחלת שבט יהודה, פולר, 1650. אוסף המפות ע"ש ערן לאור, באתר הספרייה הלאומית(הקישור אינו פעיל) ספר יהושע, פרק י"ד, פסוקים ו'–י"ד ספר יהושע, פרק א', פסוק י"ב ספר יהושע, פרק ט"ו, פסוקים י"ג–כ' ספר יהושע, פרק ט"ו, פסוקים כ"א–ס"ב ספר יהושע, פרק ז' גרשון גליל, עולם התנ"ך: יהושע, תל אביב, דוידזון עתי, 1996, עמ' 137 גרשון גליל, עולם התנ"ך: יהושע, תל אביב, דוידזון עתי, 1996, עמ' 140 שמואל אחיטוב, מקרא לישראל: יהושע, ירושלים, מאגנס, 1995, עמ' 240–241
Haima F7

Haima F7 (בסינית: 福美来F7) הוא מיניוואן המוגדר קומפקטי, מתוצרת יצרנית הרכב הסינית Haima Automobile (אנ') (שם רשמי: "FAW Haima Automobile Co., Ltd"), חברת בת של קונצרן הרכב FAW Group (אנ') אשר מיוצר משנת 2016 ועד היום בסין. דגם "Haima F7" הוצג לראשונה בתערוכת הרכב הבינלאומית של בייג'ינג, במאי 2016. 5 דלתות. מנוע קדמי. מנועי בנזין. מחיר היחידה עמד על 79,800-129,800 רנמינבי (שנת 2016, בסין). דגם "Haima F7" דגם "Haima F7" דגם "Haima F7" דגם "Haima F7" Haima 2 Haima 3 Haima 7 Haima Familia M5 Haima M8 Haima Fstar מדיה וקבצים בנושא Haima F7 בוויקישיתוף Haima F7, סרטון באתר יוטיוב דגם "Haima F7" בתערוכת הרכב הבינלאומית בבייג'ינג carnewschina.com/2016/05/05/haima-v70-mpv-unveiled-on-the-beijing-auto-show דגם "Haima F7" (בסינית) autohome.com.cn/3994 דגם "Haima F7" - אתר היצרן haima.com/frmflm דגם "Haima F7" chinacarforums.com/forum/showthread
דראגומיר יובאנוביץ'

דְרָאגוֹמִיר יוֹבָאנוֹבִיץ' (בסרבית קירילית: Драгомир Јовановић, בסרבו-קרואטית: Dragomir Jovanović;‏ 27 ביולי 1902, פוז'ארוואץ, ממלכת סרביה-17 ביולי 1946, בלגרד, הרפובליקה הפדרלית הסוציאליסטית של יוגוסלביה) היה פוליטיקאי סרבי, משתף פעולה עם הנאצים, אשר כיהן כמפקד משטרת ביטחון הפנים, ובהמשך כראש עיריית בלגרד הממונה מטעם ממשלת הבובות של מילאן נדיץ' (ממשלת ההצלה הלאומית). לאחר מלחמת העולם השנייה, נשפט, הורשע והוצא להורג. דראגומיר יובאנוביץ' נולד בפוז'ארוואץ. בסוף שנות ה-20 של המאה ה-20 הגיע לבלגרד, גויס למשטרה המקומית ובהמשך מונה למפקד המשטרה. לאורך שנות כהונתו כמפקד משטרת בלגרד, עמד יובאנוביץ' בקשרים אישיים עם היינריך הימלר וריינהרד היידריך והחל מ-1937 נועד עימם מספר פעמים. ככל הנראה היה חפרפרת של הגרמנים. קשריו הטובים עם הגרמנים סייעו לו בהמשך בקבלת מינויים לתפקידים ביצועיים. לאחר כיבוש יוגוסלביה על ידי גרמניה הנאצית וכינון ממשלת הבובות של הגנרל מילאן נדיץ' עמד יובאנוביץ' בראש הפעילות האנטי-יהודית מטעם ממשלת נדיץ' ומונה לממונה על ביטחון הפנים. הוא ניהול את מבצע התיעוד והרישום של יהודי בלגרד ונכסיהם, לקראת שילוחם לעבודות כפייה והחרמת רכושם. בהמשך, מונה לראש עיריית בלגרד. יובאנוביץ' מונה לאחראי על הקמת מחנה הריכוז באנייצה והוא מינה את סווטוזאר וויקוביץ' למפקדו הראשון. יובאנוביץ' פרסם באופן תדיר בעיתוני בלגרד, צווי התייצבות לצורך רישום לכל יהודי העיר כולל נתינים זרים. במקביל לכהונתו בממשלת ההצלה הלאומית תמך ומימן בסתר את הצ'טניקים. הוא רקם קשרים אישיים עם מנהיג התנועה דראז'ה מיכאילוביץ' וסייע לכוחותיו גם בהברחת נשק. בשלהי 1944, כאשר כוחות הפרטיזנים של טיטו נעו לעבר בלגרד במטרה לשחרר אותה מהכיבוש הגרמני, נמלטו נציגי "ממשלת ההצלה הלאומית" ובכלל זה דראגומיר יובאנוביץ' מבלגרד. במאי 1945 הגיע לאוסטריה, ניסה להבריח את הגבול לשווייץ, אך נלכד על ידי כוחות צרפתיים סמוך לעיר ברגנץ. בהמשך, הוסגר ליוגוסלביה והועמד לדין בעוון שיתוף פעולה עם הנאצים ופשעים נגד העם היוגוסלבי. הוא הורשע וב-17 ביולי 1946 הוצא להורג על ידי כיתת יורים. Dragi Jovanović: Kako je kralj Aleksandar skovao zaveru da dođe na presto, באתר arhiva.nedeljnik.rs (בסרבית) Government of National Salvation, באתר vojska.net (באנגלית). ג'ני לבל, עד הפתרון הסופי, היהודים בבלגראד 1541–1942, הוצאת הקיבוץ המאוחד, 2006, עמוד 286, 291-290, 302, 321. מנחם שלח (עורך), תולדות השואה - יוגוסלביה, הוצאת יד ושם, ירושלים, 1990, עמודים 52-50.
ארכאולוג

ארכאולוג הוא אדם העוסק בארכאולוגיה. ארכאולוג אוסף וחוקר נתונים חומריים על עברה של האנושות, החל מהופעת הסוג אדם ועד לעבר הקרוב ביותר. הנתונים יכולים להיות כלים עתיקים, עצמות, מבנים וכל שריד אחר הנוגע לאדם, לפעולתו ולסביבתו, הנאספים באופן שיטתי (למשל בחפירה ארכאולוגית המנוהלת בידי ארכאולוג). הארכאולוג משתף פעולה עם חוקרים מתחומים משיקים כגון גאולוגים, היסטוריונים, אנתרופולוגים, פיזיקאים וביולוגים. הארכאולוג האנגלי פלינדרס פיטרי נחשב לאבי הארכאולוגיה המדעית המודרנית. לימודי הארכאולוגיה כוללים תאוריה (הכרת התקופות הקדומות, הממצא החומרי שלהן ושאלות המחקר) וגם התנסות מעשית בעבודת שטח ובטיפול בממצאים. בישראל, דרך המלך להכשרת אדם כארכאולוג היא לימודים בחוג לארכאולוגיה באוניברסיטה, בפקולטה למדעי הרוח. לימודי ארכאולוגיה מתקיימים באוניברסיטה העברית, באוניברסיטת תל אביב, באוניברסיטת חיפה באוניברסיטת בן-גוריון בנגב ובאוניברסיטת בר-אילן. בנוסף מתקיימים לימודים בארכאולוגיה גם במכללות לרוב במסגרת החוג ללימודי ארץ ישראל למשל במכללה האקדמית כנרת בעמק הירדן ובמכללת תל-חי. העיסוק בארכאולוגיה מקובל גם אצל חובבים, אם בצורה של הצטרפות לחפירה באתר ארכאולוגי, הנעשית בפיקוחם של ארכאולוגים מקצועיים, ואם באופן חובבני וחסר פיקוח, הגולש לעיתים לשוד עתיקות. חובב ארכאולוגיה נודע בישראל היה הרמטכ"ל והשר משה דיין, אשר ביצע חפירות בלתי חוקיות מספר רב של פעמים. ארכאולוגים מועסקים בעיקר במקומות העבודה הבאים: באוניברסיטאות, במחקר ובהוראה; במוזיאונים שלהם יש אגף עתיקות, כגון מוזיאון ישראל או המוזיאון הבריטי; בגופי מחקר, פיקוח ושימור של אתרים ארכאולוגיים ואתרי עתיקות, כגון רשות העתיקות. ארכיאולוגים, דף שער בספרייה הלאומית אתר המכון לארכאולוגיה, האוניברסיטה העברית ירושלים (באנגלית) אתר החוג לארכאולוגיה ותרבויות המזרח הקדום, באוניברסיטת תל אביב אתר החוג לארכאולוגיה, אוניברסיטת חיפה המחלקה למקרא, ארכאולוגיה והמזרח הקדום, באתר אוניברסיטת בן-גוריון המחלקה ללימודי ארץ ישראל וארכאולוגיה, באתר אוניברסיטת בר-אילן ערך זה הוא קצרמר בנושא ארכאולוגיה. אתם מוזמנים לתרום לוויקיפדיה ולהרחיב אותו.
אברורה סנקט פטרבורג

מועדון קטרגל נשים "אברורה" (ברוסית: ФК "Аврора") הוא מועדון קטרגל נשים מקצועני, מרובע קלינין שבעיר סנקט פטרבורג המתמודד באליפות רוסיה בקטרגל נשים. מאז 2008 משתתפת במסגרות המקצועניות של התאחדות הקטרגל הרוסית וברבות השנים התבססה כאחת מקבוצות קטרגל נשים הטובות ברוסיה. היא זכתה שש פעמים באליפות המדינה וזכתה בגביע הרוסי שלוש פעמים. הקבוצה נוסדה בשנת 1990 בשם "דינמו פרומוטיי", כחלק מאגודת דינמו. ב-22 בדצמבר 1992 הקבוצה נפרדה מאגודת דינמו וקיבלה את שמה הנוכחי. בשנת 1994 החלה להשתתף בטורנירי קטרגל, לאחר שקודם היוותה קבוצת כדורגל נשים. בעונת 2017 העפילה לגמר הגביע וסיימה במקום השלישי באליפות המדינה והגיעה להישג השיא שלה במפעלים האירופיים כשסיימה במקום השלישי באותה עונה, בטורניר ליגת האלופות בקטרגל נשים. בעונת 2022 העפילה לחצי גמר אליפות רוסיה ולפיינל-פור הגביע הרוסי. ליגת העל הרוסית בקטרגל נשים זכייה (6): 2010, 2014, 2016, 2018, 2019, 2020 סגנות (5): 2009, 2012, 2013, 2015, 2021 מקום שלישי (2): 2011, 2017 הגביע הרוסי בקטרגל נשים זכייה (4): 2010, 2016, 2018, 2020 סגנות (4): 2011, 2012, 2013, 2017 אתר האינטרנט הרשמי של אברורה סנקט פטרבורג (ברוסית) אברורה סנקט פטרבורג, ברשת החברתית אינסטגרם אברורה סנקט פטרבורג, ברשת החברתית VK ערך זה הוא קצרמר בנושא כדורגל רוסי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
ליאוניד קרופניק

ליאוניד (ליאו) קרופניק (באוקראינית: Леонід Крупнік; נולד ב-15 ביולי 1979) הוא כדורגלן עבר יהודי אמריקאי-ישראלי ששיחק בעמדת הבלם. קרופניק נולד בחמלניצקי שבאוקראינה. החל את הקריירה הספורטיבית בגיל שש בהתעמלות מכשירים, דווקא, בעוד שכדורגל היה לא יותר מתחביב. בעודו משחק בשכונה עם חבריו, הבחין בו מאמן של קבוצת כדורגל לילדים והציע לו להצטרף לקבוצה. כאשר היגרה המשפחה בשנות התשעים לארצות הברית, הצטרף לקבוצת הכדורגל של בית ספר תיכון בסן פרנסיסקו ולאחר מכן לזו של מכללת ברקלי, שם סיים תואר ראשון בעבודה סוציאלית. ב-2002 נבחר כ"תגלית השנה" והיה מבוקש על ידי מספר קבוצות בליגת ה-MLS. הוא נבחר בדראפט על ידי הניו יורק מטרוסטארס והוחתם בקבוצה. פציעה מנעה ממנו מלהמשיך לשחק במטרוסטארס. לאחר שהתאושש ממנה הוא השתלב בקבוצה מן הליגה השנייה בארצות הברית, אותה הוביל לרבע גמר הגביע. ב-2005 הגיע לישראל יחד עם נבחרת ארצות הברית למשחקי המכביה, אותה הוביל עד לשלב הגמר. אחיו של מאמן הכדורגל ראובן עטר הבחין בו ומסר את התרשמותו החיובית לעטר, מאמן מכבי נתניה דאז, אשר החליט לזמן את השחקן למבחנים בקבוצה. כדי להחתימו היה צורך לשחררו מהחוזה שלו בארצות הברית. בסופו של דבר נפתרו הבעיות והוא הוחתם על ידי נתניה. במעמדו אינו נחשב קרופניק לשחקן זר בישראל, מכיוון שהוא בעל אזרחות כפולה, ישראלית ואמריקאית. ב-2006 עבר מנתניה למכבי הרצליה, יחד עם המנג'ר עטר. לאחר 5 חודשים במכבי הרצליה בהם גילה יכולת טובה, לאחר שהתחלף המאמן, קרופניק עבר לקבוצת בני סכנין שהייתה בליגה הלאומית, איתה העפיל לליגת העל. ב-17 ביוני 2008 חתם לשלוש עונות במכבי חיפה, בקיץ 2009 עזב קרופניק לניו יורק רד בולס האמריקאית, לאחר שהבין שמעמדו בחיפה ירד. באמצע עונת 2009/2010 חזר קרופניק למכבי נתניה. ב-5 בפברואר 2013 חתם קרופניק בקבוצת הפועל פתח תקווה מהליגה הלאומית, במדיה שיחק עד תום העונה. לקראת עונת 2013/2014 חתם בקבוצת מכבי אום אל-פחם ובתום העונה ירד עמה לליגה א'. בקיץ 2014 חתם במכבי יפו מליגה א'. לאחר חצי עונה בקבוצה חתם בינואר 2015 בסקציה נס ציונה מאותה הליגה. ב-12 ביוני 2015 הודיע על פרישה ממשחק פעיל. ליאוניד קרופניק, באתר ההתאחדות לכדורגל בישראל ליאוניד קרופניק, באתר Transfermarkt ליאוניד קרופניק, באתר Soccerway ליאוניד קרופניק, באתר WorldFootball.net ליאוניד קרופניק, באתר FootballDatabase.eu
בני (הרפובליקה הדומיניקנית)

בַּנִי (בספרדית: Baní; ב-1822–1844 נקראה Bany) היא עיר שמשמשת כבירת מחוז פרביה שברפובליקה הדומיניקנית. בני נמצאת כ-35 ק"מ מעיר הבירה סנטו דומינגו. העיר ממוקמת ליד הכבישים 2 ו-510. בנוסף, בעיר יש מספר רב של תחנות דלק ומוסכים. הטמפרטורה הממוצעת היא 26 מעלות צלזיוס. החודש הכי חם הוא אפריל (28 מעלות צלזיוס). החודש הכי קר הוא דצמבר (24 מעלות צלזיוס). כמות המשקעים הממוצעת היא 1,676 מילימטרים בשנה. חודש אוגוסט הוא החודש שיש בו הכי הרבה גשם (331 מ"מ גשם), וחודש פברואר הוא החודש שיש בו הכי פחות גשם (49 מ"מ גשם). העיר משמשת כמרכז מסחרי-חקלאי של המחוז. בחלק החקלאי של העיר מגדלים בעיקר עגבניות, בצלים, מנגו, בננות וקפה. הדיג וייצור המלח בעיר מכניסים גם לכלכלה המקומית. בעיר יש יקב ומספר רב של בתי חולים, בתי מרקחת, כנסיות, בתי ספר, מרכזי קניות, סניפי בנק, פארקים, סופרמרקטים, ברים, בתי קפה, מסעדות ובתי מלון. פוארטו ריקו מאיאגואס, פוארטו ריקו ארצות הברית ניו יורק, ארצות הברית ונצואלה טובאר (ספ'), ונצואלה מדיה וקבצים בנושא בני בוויקישיתוף בני, באתר אנציקלופדיה בריטניקה (באנגלית) "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים בקריביים. אתם מוזמנים לתרום לוויקיפדיה ולהרחיב אותו.
אליפות רוסיה בכדורמים נשים

ליגת העל בכדורמים נשים היא הליגה הבכירה בכדורמים לנשים ברוסיה. הליגה מנוהלת על ידי פדרציית הכדורמים ברוסיה. הקבוצה שזכתה במירב האליפויות היא קינ"ף סורגוטנפטגז, המייצגת את מחוז לנינגרד ובאמתחתה 19 זכיות רצופות. אתר האינטרנט הרשמי של אליפות רוסיה בכדורמים נשים
מחלף ביאליק צפון

מחלף ביאליק צפון, נקרא גם מחלף ח"ן) הוא מחלף הנבנה על כביש 22, ומחבר בין שכונת צור שלום ושכונת נאות אפק שבקריית ביאליק, משני עברי כביש 22. המחלף נבנה על ידי חברת נתיבי ישראל כחלק מהסכם גג שנחתם בין ממשלת ישראל לעיריית קריית ביאליק, במסגרת בנייתה של שכונת נאות אפק. עבודות ההכנה לקראת בניית המחלף החלו בסוף 2017 ובנייתו החלה בשנת 2018. עם אכלוס השכונה החדשה נאות אפק. המחלף נבנה כהמשך לרחוב שדרות ח"ן בשכונת צור שלום, סמוך לשטח השוק העירוני, והוא מהווה כניסה ראשית לשכונת נאות אפק, ומשרת גם את אזור התעשייה של קריית ביאליק. המחלף נפתח לתנועה ב-28 באפריל 2021. מדיה וקבצים בנושא מחלף ביאליק צפון בוויקישיתוף ביאליק צפון יוצא לדרך, סאתר ניוז חיפה קריות], 14 בדצמבר 2017 אלי דוקורסקי, פוסט בפייסבוק, בדף הפייסבוק של ראש עיריית קריית ביאליק אלי דוקורסקי אלי דוקורסקי, שמח לבשר, כי עבודות הקמת מחלף ״ביאליק צפון״ (שדרות חן) על כביש עוקף קריות מתקדמות, באתר טוויטר, ‏15 בפברואר 2019
תופין

האם התכוונתם ל... עוגת תופין – קרויה גם עוגת ספוג ו"טורט", עוגה בעלת מרקם אוורירי הנובע מהיותה מבוססת על קצף ביצים אשר אל תוכו "מקופלים" שאר מרכיבי העוגה תופין טכנולוגיות תוכנה – חברת אבטחת מידע ישראלית
אורות (להקה)

אורות היא להקה ישראלית, השרה ומנגנת שירה מקודשת בסגנון מעגלי השירה. חברי ההרכב נהגו להופיע בקבלות שבת בפסטיבלים רוחניים. בשנת 2012 החליטו להקליט אלבום, שהוקלט באולפן הקלטות מאולתר ביישוב קדיתא. במהלך הקלטת האלבום משנראה היה שמתגבש הרכב, ניתן לו השם "אורות", על בסיס שמם הפרטי של חברי הלהקה: אור, אוריה ואורי. בשנת 2017 יצא לאור אלבומה השני של הלהקה "שוב למקום", שהוקלט בסיוע מימון המונים באתר הדסטארט. הלהקה מרבה להופיע בפסטיבלים רוחניים בישראל ומחוצה לה. אור (אורקה) טפלר - שירה אוריה צור - שירה וגיטרות ניתאי "ג'מאל" מרקוס - גיטרה בס אורי לביא - תופים נדב פאסט - כינור להתהלך באור (2012) שוב למקום (2017) אורות, ברשת החברתית פייסבוק אורות, באתר בנדקמפ הבלוג של סאנגיטה, ראיון מעורר השראה עם אוריה צור, באתר סלונה, 3 בדצמבר 2016 אריאל דומיניק הנדלמן, CIRCLE OF LIGHT, באתר ג'רוזלם פוסט, 21 במרץ 2017 ג'ני אלעזרי, מכפר סבא דרך "רימון" ועד למחאת האוהלים: המסע של אורקה טפלר אל מעגלי התפילה (אורכב 29.01.2019 בארכיון Wayback Machine), באתר mynet‏, 20 בספטמבר 2019 בין השמשות | עונה 2, פרק 10 - ספיישל חנוכה, בערוץ היוטיוב של כאן 11 - תאגיד השידור, 6 בדצמבר 2018 אורות - מפיצים את האהבה, באתר הדסטארט ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.